1. **Rebalans financijskog plana za 2023. godinu**

**Obrazloženje**

**Proračunska sredstva**

Prvi rebalans financijskog plana za 2023. godinu izrađen je temeljem odluke o kriterijima, mjerilima i načinu financiranja minimalnog financijskog standarda za decentralizirane funkcije srednjeg školstva u 2023. godini.

Plan proračunskih sredstava uvećan je za 51.224,76 Eur, te iznosi 191.985,00 Eur. Do promjena plana došlo je unutar slijedećih programa:

* Program 530605: Natjecanja i smotre umanjen je za 61,78 Eur
* Program 550101 Osiguravanje uvjeta rada uvećan je za 13.916,67 Eur

Sredstva su povećana temeljem zahtjeva dostavljenog PGŽ-i u prosincu 2022. godine, a sve temeljem povećanja cijena većine materijalnih troškova Škole

* Program 550203 Programi školskog kurikuluma umanjen je za 54,46 Eur
* Program 550205 Program sufinanciranje rada pomoćnika u nastavi uvećan je za 6.956,94 Eur

U plan su uključeni i planirani pomoćnici u nastavi u idućoj školskoj godini – od rujna 2023. godine

* Program 550214 MREŽA KOM5ENTNOSTI uvećan je za 471,00 Eur
* Program 550215 RCK RECEPT uvećan je za 30.000,00 Eur

PGŽ svojim sredstvima predfinancirati će troškove realizacije ovog programa. Ovim sredstvima Škola će odraditi sve planirane aktivnosti bez zaduživanja kod financijskih institucija.

* Program 550216: Zdravlje i higijena umanjen je za 3,61 Eur

**Vlastita sredstva**

Prvim rebalansom financijskog plana za 2023. godinu ukupno planirani prihodi povećani su za 9.367,00 Eur, a ukupni rashodi za 50.900,23 Eura. Razlika u povećanju prihoda i rashoda odnosi se na višak iz prethodne godine koji je uključen u plan rashoda.

Ukupni višak sredstava iz 2022. godine iznosi 81.533,23 Eur, od toga 40.000,00 Eur je planirano, dok preostali višak od 41.533,23 Eur nije planiran u planu za 2023. godinu, te je u plan uključen ovim 1. rebalansom.